|  |  |  |  |
| --- | --- | --- | --- |
| ГРБОВИ ЗА МЕМОРАНДУМ | Republika Srbija  Autonomna Pokrajina Vojvodina  Pokrajinsko tajništvo za obrazovanje, propise,  upravu i nacionalne manjine – nacionalne zajednice  Bulevar Mihajla Pupina 16, 21000 Novi Sad  T: +381 21 487 4330  [ounz@vojvodina.gov.rs](mailto:ounz@vojvodinа.gov.rs)   |  |  | | --- | --- | | KLASA: 003378157 2025 09427 001 000 000 001 | DATUM: 4. kolovoza 2025. | |

Na temelju članaka 2. i 5. Pokrajinske skupštinske odluke o dodjeli proračunskih sredstava za financiranje i sufinanciranje programskih aktivnosti i projekata u području osnovnog i srednjeg obrazovanja i odgoja i učeničkog standarda u Autonomnoj Pokrajini Vojvodini („Sl. list APV“, broj: 14/15 i 10/17), članka 4. Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine - nacionalne zajednice za financiranje i sufinanciranje projekta u području podizanja kvalitete obrazovno-odgojnog procesa osnovnog obrazovanja – troškovi boravka i prijevoza učenika trećih razreda osnovnih škola s teritorija AP Vojvodine i angažiranja njihovih nastavnika u svojstvu pratitelja u Kreativnom centru „Hertelendi Bajić“ u Bočaru za 2025. godinu („Službeni list APV“, broj: 40/25), a u vezi s Pokrajinskom skupštinskom odlukom o proračunu Autonomne Pokrajine Vojvodine za 2025. godinu („Službeni list APV“, broj: 57/24 i 38/25 – rebalans), pokrajinski tajnik za obrazovanje, propise, upravu i nacionalne manjine – nacionalne zajednice donosi

**NATJEČAJ**

**ZA FINANCIRANJE I SUFINANCIRANJE PROJEKTA U PODRUČJU PODIZANJA KVALITETE OBRAZOVNO-ODGOJNOG PROCESA OSNOVNOG OBRAZOVANJA – TROŠKOVI BORAVKA I PRIJEVOZA UČENIKA TREĆIH RAZREDA OSNOVNIH ŠKOLA S TERITORIJA AP VOJVODINE I ANGAŽIRANJA NJIHOVIH NASTAVNIKA U SVOJSTVU PRATITELJA U KREATIVNOM CENTRU „HERTELENDI BAJIĆ“ U BOČARU ZA 2025. GODINU**

Pokrajinsko tajništvo za obrazovanje, propise, upravu i nacionalne manjine – nacionalne zajednice (u daljnjem tekstu: Tajništvo) sukladno Financijskom planu za 2025. godinu, za unaprjeđenje kvalitete osnovnog obrazovanja – troškove boravka i prijevoza učenika trećih razreda osnovnih škola s teritorija AP Vojvodine i angažiranja njihovih nastavnika u svojstvu pratitelja pri realizaciji svih predviđenih aktivnosti iz sfere prirodnih i društvenih znanosti, umjetnosti i kulture, koji će se održavati u razdoblju rujan-prosinac 2025. godine u Kreativnom centru „Hertelendi Bajić“ u Bočaru, opredjeljuje iznos od **10.000.000,00 dinara**.

**UVJETI NATJEČAJA**

1. ***Podnositelji prijave***

Pravo sudjelovanja na Natječaju imaju osnovne škole sa sjedištem na teritoriju AP Vojvodine, čiji je osnivač Republika Srbija, autonomna pokrajina ili jedinica lokalne samouprave. Navedena sredstva namijenjena su za podizanje kvalitete obrazovno-odgojnog procesa osnovnog obrazovanja i odgoja - troškove boravka i prijevoza učenika trećih razreda osnovnih škola s teritorija AP Vojvodine i angažiranja njihovih nastavnika u svojstvu pratitelja pri realizaciji svih predviđenih aktivnosti u Kreativnom centru „Hertelendi Bajić“ u Bočaru, koji će se održati u razdoblju rujan-prosinac 2025. godine.

Osnovne škole u Natječaju mogu sudjelovati za:

1. troškove smještaja i prehrane za maksimalno 20 učenika trećih razreda, radi njihovog sudjelovanja u predviđenim aktivnostima, za 4 puna pansiona (počevši od ručka u ponedjeljak, zaključno s doručkom u petak);
2. troškove boravka nastavnika u svojstvu pratitelja učenika (1 nastavnik-pratitelj na 10 učenika),
3. troškove prijevoza učenika i njihovih nastavnika do Kreativnog centra „Hertelendi Bajić“ u Bočaru, kao i troškove povratka;

Predviđene aktivnosti će se organizirati suglasno rasporedu koji će sastaviti Tajništvo.

Financijskom potporom koja se daje ovim Natječajem promovira se, odnosno štiti javni interes utvrđen odredbama članaka 6., 7., 8. i 9. Zakona o osnovama sustava obrazovanja i odgoja („Sl. glasnik RS“, broj: 88/2017, 27/2018 – dr. zakoni, 10/2019, 6/2020, 129/2021, 92/2023 i 19/2025).

***2. Kriteriji za raspodjelu sredstava***

Kriteriji za raspodjelu sredstava po Pravilniku o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine - nacionalne zajednice za financiranje i sufinanciranje projekta u području podizanja kvalitete obrazovno-odgojnog procesa osnovnog obrazovanja – troškovi boravka i prijevoza učenika trećih razreda osnovnih škola s teritorija AP Vojvodine i angažiranja njihovih nastavnika u svojstvu pratitelja u Kreativnom centru „Hertelendi Bajić“ u Bočaru za 2025. godinu su:

* Stupanj razvijenosti lokalne samouprave na čijem teritoriju škola ima sjedište;
* škola u kojoj se obrazovno-odgojni rad izvodi i na jeziku nacionalne manjine – nacionalne zajednice;

**NAČIN PODNOŠENJA PRIJAVE**

Prijave za dodjelu sredstava podnose se na jedinstvenom obrascu Tajništva (jedna ustanova podnosi samo jednu prijavu). Cjelokupna natječajna dokumentacija može se preuzeti od **1. kolovoza** **2025. godine** na internetskoj adresi Tajništva [**www.puma.vojvodina.gov.rs**](http://www.puma.vojvodina.gov.rs)

Zahtjevi se dostavljaju putem pošte na adresu: **Pokrajinsko tajništvo za obrazovanje, propise, upravu i nacionalne manjine – nacionalne zajednice s naznakom „Za natječaj – za financiranje i sufinanciranje projekta u području podizanja kvalitete obrazovno-odgojnog procesa osnovnog obrazovanja – troškovi boravka i prijevoza učenika trećih razreda osnovnih škola s teritorija AP Vojvodine i angažiranja njihovih nastavnika u svojstvu pratitelja u Kreativnom centru „Hertelendi Bajić“ u Bočaru za 2025. godinu», Bulevar Mihajla Pupina 16, 21000 Novi Sad**, ili se podnose osobno, predajom pisarnici pokrajinskih tijela uprave u Novom Sadu (u prizemlju zgrade Pokrajinske vlade).

Uz prijavu na Natječaj, podnosi se popunjen jedinstveni obrazac prijave s brojem učenika za koje se škola prijavljuje (u dijelu obrasca prijave koji se odnosi na učenike – upisuje se samo broj učenika bez navođenja osobnih podataka učenika, a u dijelu obrasca prijave koji se odnosi na nastavnika, potrebno je, bez navođenja osobnih podataka, navesti kompetencije i spol).

Uz prijavu na Natječaj, dostavlja se i neobvezujuća ponuda o cijeni organiziranog prijevoza učenika i njihovih nastavnika do Kreativnog centra „Hertelendi Bajić“ u Bočaru, kao i troškova povratka.

Osnovne škole dokaze o ispunjavanju uvjeta za učenike i nastavnika dostavljaju na zahtjev Tajništva, prilikom sastavljanja rasporeda sudjelovanja, a za točnost podataka navedenih u obrascu prijave odgovoran je ravnatelj škole.

Ukoliko prijavu potpisuje osoba po ovlaštenju, neophodno je priložiti uredno ovlaštenje za potpisivanje.

Uz Prijavu na Natječaj, popunjava se i Zdravstveni list učenika koji je neophodno popuniti i **dostaviti nastavniku-pratitelju,** koji će biti u pratnji djeteta. Zdravstveni list se **ne dostavlja** Tajništvu.

Tajništvo zadržava pravo od podnositelja prijave, po potrebi, zatražiti dodatnu dokumentaciju i informacije, te ukoliko u roku od 8 dana podnositelj prijave ne postupi po zahtjevu za dopunu dokumentacije, Tajništvo će prijavu smatrati nepotpunom.

O dodjeli sredstava korisnicima odlučuje pokrajinski tajnik na prijedlog Povjerenstva za provedbu natječaja, koje razmatra pristigle zahtjeve.

Povjerenstvo neće razmatrati:

* nepotpune prijave;
* nepravodobne prijave;
* nedopuštene prijave (prijave podnesene od strane osoba koje su neovlaštene i subjekata koji nisu predviđeni natječajem);
* prijave koje se ne odnose na Natječajem predviđene namjene.

**Rok za podnošenje prijava na Natječaj je 22. kolovoza 2025. godine.**

Obrazac prijave i obrazac Zdravstvenog lista za učenike mogu se preuzeti **od 5. kolovoza 2025. godine** na službenoj mrežnoj stranici Pokrajinskog tajništva za obrazovanje, propise, upravu i nacionalne manjine – nacionalne zajednice: [**www.puma.vojvodina.gov.rs**](http://www.puma.vojvodina.gov.rs/)**.**

Rezultati natječaja se objavljuju na mrežnoj stranici Tajništva.

Informacije u vezi s Natječajem mogu se dobiti na telefon: 021/ 487 4330.

**POKRAJINSKI TAJNIK**

Róbert Ótott